open-index/open-wikipedia-markdown huggingface dataset:
Uskonto Pohjois-Carolinassa

**Uskonto Pohjois-Carolinassa** viittaa Yhdysvaltain Pohjois-Carolinan osavaltion asukkaiden uskonnolliseen jakaumaan, uskomuksiin ja käytäntöihin. Pohjois-Carolina kuuluu etelän Raamattuvyöhyke-alueeseen, jossa evankelikaaliset protestantit (erityisesti baptistit) ovat vahvassa asemassa. Osavaltio on kansallista keskiarvoa selvästi uskonnollisempi, vaikka uskonnottomuus on kasvanut viime vuosikymmeninä.

## Uskonnollinen jakauma
### Kristinusko

Ohion aikuisväestöstä noin 69 % identifioituu kristityiksi. Tämä on selvästi korkeampi kuin Yhdysvaltain kansallinen keskiarvo (62 %). Eristyisesti evankelikaaliset protestantit ovat osavaltiossa huomattavasti vahvemmassa asemassa.

Kristittyjen jakauma:
* Evankelikaaliset protestantit: 35 % (merkittävimpiä: baptistit 19 % – joista Eteläinen baptistikonventio 13 % –, tunnustuskuntiin kuulumattomat 6 %, helluntailaiset 3 %)
* Päälinjan protestantit: 13 % (esim. metodistit 4 %, presbyteerit 2 %, baptistit 2 %)
* Historialliset mustat protestantit: 11 % (esim. baptistit 6 %, helluntailaiset 2 %)
* Katoliset: 7 %
* Myöhempien aikojen pyhät (Mormonit): 1 %
* Ortodoksit: 1 %
* Jehovan todistajat: <1 %
* Muut kristityt: 1 %

### Muut uskonnot
Muiden uskontojen osuus on noin **3 %**, sisältäen mm. juutalaisia, muslimeja, buddhalaisia, hinduja ja muita maailmanuskontoja.

### Uskonnottomuus
Uskonnollisesti sitoutumattomien osuus on noin **26 %**, sisältäen ateistit 4 %, agnostikot 5 % ja tiettyyn ryhmään kuulumattomat 17 %. Uskonnottomien osuus on osavaltiossa Yhdysvaltain keskiarvoa vähäisempi.

## Uskonnollisuus ja käytännöt
Pohjois-Carolina sijoittuu uskonnollisuuden mittareilla Yhdysvaltain kärkikastiin. Noin 65 prosenttia pohjoiscarolinalaista pitää itseään hyvin tai melko uskonnollisina.

Pew'n analyysin mukaan 41 % asukkaista luokitellaan vahvasti uskonnollisten kategoriaan (perustuen uskonnon merkitykseen elämässä, rukouksen tiheyteen, jumalanpalveluksissa käyntiin ja uskoon Jumalaan absoluuttisella varmuudella), mikä tekee osavaltiosta seitsemänneksi uskonnollisimman.

Pohjois-Carolina sijoittuu uskonnollisuuden mittareilla Raamattuvyöhyke-osavaltioiden yläosaan. Se on uskonnollisempi kuin monet keskilännen osavaltiot (kuten Illinois 62 % kristittyjä tai New York 57 %), ja lähellä naapureitaan kuten Georgiaa tai Etelä-Carolinaa. Osavaltio erottuu vahvalla evankelikaalisella protestantismilla ja historiallisesti mustien protestanttikirkkojen osuudella.

## Katso myös
* Uskonto Yhdysvalloissa
* Kristinusko Yhdysvalloissa

## Lähteet
Grebe

**Grebe** tai **Grèbe** tarkoittaa muun muassa seuraavia:

* Grèbe-luokka Ranskan laivaston neljän partioaluksen muodostama alusluokka
* Grèbe (P679), Ranskan laivaston 1989–2010 käytössä ollut Grèbe-luokan partioalus
* Greben piste, myös Lemoinen piste, geometriassa kolmion kulmien symmediaanien leikkauspiste

## Sukunimi
* Camilla Grebe (s. 1968) ruotsalainen jännityskirjailija ja liikkeenjohdon konsultti
* William F. Grebe (1869–1960), yhdysvaltalainen miekkailija.
Laita

**Laita** tai **Laïta** tarkoittaa muun muassa seuraavia:

* Taru Mäntynen-Laita (s. 1944), suomalainen kuvanveistäjä
* Laita-avaukset, shakin avauksia
* Laïta (L9001), alun perin yhdysvaltalainen maihinnousualus *USS LST-177*, joka luovutettiin Ranskalle ja sai nimen *Laïta*
Torkkurauskut

**Torkkurauskut** (Narkidae) on sähkörauskukaloihin kuuluva rustokalaheimo. Heimon lajeja tavataan kaikista valtameristä.

## Lajit ja anatomia
Torkkurauskujen heimoon kuuluu lähteestä riippuen viisi tai kuusi sukua ja yhteensä 12 lajia. Torkkurauskukalat voivat kasvaa 5–50 cm pitkiksi. Heimon lajien ruumiin etuosa on monien muiden rauskujen tavoin litteä ja kiekkomainen. Kuono on pyöreä ja kiekon muoto on soikeahko. Torkkurauskujen pyrstö on lyhyt, tukeva ja selkäeviä on joko yksi, kaksi tai ne puuttuvat kokonaan. Pyrstöevä on melko pitkä. Heimon kalojen silmät ovat pienet ja silmien takana on suuret hengitysaukot. Väriltään torkkurauskulajit ovat selästään ruskeita ja usein laikukkaita. Vatsa on vaalea. Torkkurauskuilla on päässään sähköelin.

## Levinneisyys ja elintavat
Torkkurauskuja tavataan Atlantista, Intian valtamerestä ja Tyynestämerestä. Heimon lajit elävät pehmeäpohjaisilla alueilla. Torkkurauskut syövät selkärangattomia eläimiä ja synnyttävät eläviä poikasia.

## Lähteet
YNW Melly

**Jamell Maurice Demons** (s. 1. toukokuuta 1999), taiteilijanimeltään **YNW Melly**, on yhdysvaltalainen rap-artisti. Demonsin musiikki on usein henkilökohtaisiin kokemuksiin pohtautuvaa. Aloitettuaan kappaleiden julkaisemin 2010-luvun puolivälissä, läpimurron hän teki mixtapella *I Am You*. 

Demons on kotoisin Giffordista, Floridasta, jossa hän kasvoi usein vaarallisilla kaduilla. Musiikkiaan hän alkoi julkaisemaan 15-vuotiaana SoundCloudiin, jossa yhdisti laulua ja rappia. Sanoitukset usein olivat väkivallasta, rikollisuudesta ja vaikeasta ympäristöstä, jossa hän kasvoi teini-ikäisenä. Hän eli elämää jota musiikissansa kuvaili, ja hänet vangittiin vuonna 2017 tapahtuneesta ampumisesta. Vapauduttuaan hän rupesi tekemään musiikkia aktiivisemmin ja julkaisi singlejä kuten "Murder on My Mind" ja "Catching Feelings".

Helmikuusta 2019 lähtien Demons on ollut vangittuna epäiltynä kaksoismurhasta. Oikeudenkäynnin on määrä pitää vuonna 2027. Häntä uhkaa kuolemantuomio, jos hänet todetaan syylliseksi. 

## Diskografia
### Studioalbumit
* *Melly vs. Melvin* (2019)
* *Just a Matter of Slime* (2021)
* *Young New Wave* (2024)

## Lähteet

## Aiheesta muualla
Eduard Lassen

**Eduard Lassen** (1830–1904) oli tanskalaissyntyinen säveltäjä. Hän syntyi Kööpenhaminassa, kasvoi ja opiskeli Brysselissä. Hän toimi Weimarissa hovikapellimestarina 1858–1895 Franz Lisztin seuraajana. Hän sävelsi muun muassa oopperoita, mutta tunnetuimpia ovat hänen laulunsa. Hänen tunnetuin sävellyksensä on laulu "Mit deinen blauen Augen", jonka Kühn julkaisi viiden laulun kokoelmassa Weimarissa 1867.

## Sävellyksiä
;Ooppera
* *Le Roi Edgard*, 1855, saksaksi nimellä *Landgraf Ludwigs Brautfahrt*, esitetty Weimarissa 19. toukokuuta 1857
* *Frauenlob*, 1860, esitetty Weimarissa 22. toukokuuta 1860
* *Le Captif*, 1865, esitetty Brysselissä 24. huhtikuuta 1865. Kääntänyt saksaksi P. Cornelius nimellä *Der Gefangene*,  esitetty Weimarissa 8. huhtikuuta 1869
* *Musik zu Goethes Faust. I. und II. Theil op. 57*, esitetty 6. ja 7. toukokuuta 1876

## Lähteet

## Aiheesta muualla

* Eduard Lassen, Deutsche Biographie
Flamant

**Flamant** tarkoittaa muun muassa seuraavia:

* Flamant-luokka, Ranskan laivaston alusluokka
* FS Flamant (P676), Ranskan laivaston Flamant-luokan ulkovartiolaiva
* Flamant (1916), Ranskan laivaston aviso
Adolf Lasson

**Adolf Lasson** (1832–1917) oli saksalainen filosofi. Hän toimi koulunopettajana ja vuodesta 1897 professorina Berliinissä. Hän edusti siellä yhä Hegelin oppisuuntaa, vaikka uudet aatteet olivat jo vallalla.

## Julkaisut
* *Meister Eckhart der Mystiker* (1868)
* *Das Kulturideal und der Krieg* (1868)
* *Prinzip und Zukunft des Völkerrechts* (1871)
* *Gegenstand und Behandlungsart der Religions-philosophie* (1879)
* *System der Rechtsphilosophie* (1882)
* *EntwickIung des religiösen Bevusstseins der Menschheit* (1883) 

## Lähteet

## Aiheesta muualla
Juice Wrldin diskografia

Tämä artikkeli on yhdysvaltalaisen rap-artisti Juice Wrldin diskografiasta.

## Albumit
### Studioalbumit

## Mixtapet
* *What Is Love?* (2015)
* *[[Wrld on Drugs]]* (Futuren kanssa) (2018)

## EP:t
* *Juiced Up the EP* (2016)
* *The Twilight Zone* (2016)
* *Affliction* (2017)
* *Heartbroken In Hollywood 9 9 9* (2017)
* *Juicewrld 9 9 9* (2017)
* *Bingerdrinkingmusic* (2017)
* *Nothings Different </3* (2017)
* *Too Soon..* (2018)
* *The Pre-Party* (2024)

## Singlet
* "All Girls Are the Same" (2018)
* "Lucid Dreams" (2018)
* "Lean wit Me" (2018)
* "Rich and Blind" (2018)
* "Legends" (2018)
* "Wasted" (2018, feat. Lil Uzi Vert)
* "Fine China" (2018, feat. Future)
* "Armed and Dangerous" (2018)
* "Roses" (2018, feat. Brendon Urie)

* "Robbery" (2019)
* "Hear Me Calling" (2019)
* "All Night" (2019)
* "Hate Me" (2019, feat. Ellie Goulding)
* "Run" (2019)
* "Graduation" (2019, feat. Benny Blanco)
* "Bandit" (2019, feat. YoungBoy Never Broke Again)
* "Let Me Know (I Wonder Why Freestyle)" (2019)

* "Righteous" (2020)
* "Tell Me U Luv Me" (2020, feat. Trippie Redd)
* "Life’s a Mess" (2020, feat. Halsey)
* "Come & Go" (2020, feat. Marshmello)
* "Wishing Well" (2020)
* "Smile" (2020, feat. The Weeknd)
* "Real Shit" (2020, feat. Benny Blanco)
* "Reminds Me of You" (2020, feat. The Kid Laroi)

* "Bad Boy" (2021, feat. Young Thug)
* "Life’s a Mess II" (2021, feat. Clever & Post Malone)
* "Already Dead" (2021)
* "Wandered to LA" (2021, feat. Justin Bieber)

* "Cigarettes" (2022)
* "Bye Bye" (2022, feat. Marshmello)
* "In My Head" (2022)
* "Face 2 Face" (2022)

* "The Light" (2023)
* "Doomsday" (2023, yhdessä Cordaen kanssa)
* "Lace It" (2023, feat. Eminem)

* "AGATS2 (Insecure)" (2024, feat. Nicki Minaj)

* "Whoa (Mind in Awe) (Remix)" (2025)
* "The Way" (2025, feat. XXXTENTACION)

* "We Don't Get Along" (2026, yhdessä Marshmellon kanssa)

## Vierailevana artistina
* "Round" (2018) – Yung Bans
* "Honestly" (2018) – G Herbo, Southside
* "No Bystanders" (2018) – Travis Scott, Sheck Wes
* "Yacht Club" (2018) – Lil Yachty
* "1400 / 999 Freestyle" (2018) – Trippie Redd
* "Don't Talk to Me (Remix)" (2018) – Lil Durk, Gunna
* "Nuketown" (2018) – Ski Mask the Slump God
* "Hide" (2018) – Seezyn
* "Demons and Angels" (2019) – A Boogie wit da Hoodie
* "Never Scared" (2019) – G Herbo, Southside
* "Mannequin Challenge" (2019) – Young Thug
* "6 Kiss" (2019) – Trippie Redd, YNW Melly
* "PTSD" (2020) – G Herbo, Lil Uzi Vert, Chance the Rapper
* "Flex" (2020) – Polo G
* "Blastoff" (2020) – Internet Money, Trippie Redd
* "Buck 50" (2021) – DJ Scheme
* "Antisocial" (2021) – Migos
* "Can't Leave You Alone" (2021) – Maroon 5
* "Matt Hardy 999" (2021) – Trippie Redd
* "Rich Nigga Shit" (2021) – Young Thug
* "Juice Wrld Did" (2022) – DJ Khaled
* "Knight Crawler" (2023) – Trippie Redd
* "Cross the Globe" (2023) – Lil Durk
* "Money" (2023) – Young Thug, Nicki Minaj
* "Wake Up!" (2024) – Ski Mask the Slump God
* "Arctic Tundra" (2024) – Nicki Minaj

## Lähteet
Erich Lassota von Steblau

**Erich Lassota von Steblau** (1550, luultavasti Bleischwitz (Błażejowice), Sleesia – 1616 Košice, Slovakia) oli itävaltalainen diplomaatti. Hän lähti 1590 arkkiherttua Maksimilianin asioissa Venäjälle, oletettavasti sopimaan liitosta Puolaa vastaan. Hän jäi Narvan luona ruotsalaisten vangiksi ja hänet vietiin Tukholmaan, jossa hän oli yli kaksi vuotta ankarassa vankeudessa. Hän kirjoitti onnettomasta matkastaan kertomuksen, joka myöhemmin on painettu. Kirja antaa tietoja myös Suomesta. Sittemmin hän oli itävaltalaisena sotakomissaarina Ylä-Unkarissa, jossa hän joutui István Bocskain kapinan aikana 1604 kapinallisten vangiksi. Hänen saksankielinen päiväkirjansa antaa merkittävää tietoa myös 1500-luvun Ukrainan maantieteestä ja historiasta. Sitä on osittain käännetty muille kielille.

## Julkaisu
* *Tagebuch des Erich Lassota von Steblau*, B. Schottin 1866

## Lähteet

## Aiheesta muualla
Höyryurut

**Höyryurut** eli **calliope** on yhdysvaltalainen soitin, joka tuottaa ääntä johtamalla höyryä suurten pillien läpi. Pillit olivat alkujaan peräisin vetureista. Kun soittopöydän koskettimia painetaan, ne avaavat joko suoraan tai sähkömekaanisesti venttiilit, jotka päästävät höyryn yhdelle äänikerralle kuuluviin pilleihin. Soitin on yleensä erittäin kovaääninen. Jotkin mallit kuuluvat useiden kilometrien päähän. Soittimen sointiväriä tai äänenvoimakkuutta ei voi muunnella, Musiikillisesti ainoat ilmaisukeinot ovat nuottien korkeus, rytmi ja kesto.

Höyryurut keksi Joshua C. Stoddard, joka sai keksinnölleen patentin vuonna 1855. Stoddardin alkuperäinen tarkoitus oli, että soitinta käytettäisiin kirkoissa, mutta pian sitä alettiin hyödyntää huomion herättämiseksi sirkusparaateissa, mielenosoituksissa, karnevaaleilla ja jokilaivoilla.

## Lähteet
Broderick Jones

**Broderick Bernard Jones** (s. 16. toukokuuta 2001 Lithonia, Georgia, Yhdysvallat) on yhdysvaltalainen amerikkalaisen jalkapallon pelaaja. Hänen pelipaikkansa on uloin hyökkäyksen linjamies. Jones edustaa NFL-joukkue Pittsburgh Steelersiä. Ennen NFL-uraansa hän edusti Georgian yliopiston joukkuetta. Steelers varasi hänet ensimmäisellä kierroksella 14. varausvuorolla .

Kesäkuussa 2023 Jones teki Steelersin kanssa nelivuotisen ja yhteensä 16,6 miljoonan dollarin arvoisen tulokassopimuksen.

Jones on pelannut 45 NFL:n runkosarjan ottelua. Näissä otteluissa hänellä on kaksi rähmäyksen palautusta. Jones on pelannut kaksi NFL:n pudotuspelien ottelua ilman tilastomerkintöjä. 

## Huomautukset

## Lähteet
Paris Johnson Jr.

**Paris Johnson Jr.** (s. 3. heinäkuuta 2001) on yhdysvaltalainen amerikkalaisen jalkapallon pelaaja. Hänen pelipaikkansa on uloin hyökkäyksen linjamies. Johnson Jr. edustaa NFL-joukkue Arizona Cardinalsia. Ennen NFL-uraansa hän edusti Ohion osavaltionyliopiston joukkuetta. Cardinals varasi hänet ensimmäisellä kierroksella kuudennella varausvuorolla .

Toukokuussa 2023 Johnson Jr. teki Cardinalsin kanssa nelivuotisen ja yhteensä 28,1 miljoonan dollarin arvoisen tulokassopimuksen. Sopimus sisältää 17,4 miljoonan dollarin arvoisen tulokassopimuksen.

Johnson Jr. on pelannut 43 NFL:n runkosarjan ottelua. Näissä otteluissa hänellä on yksi rähmäyksen palautus. 

## Huomautukset

## Lähteet
Köýtendagin piirikunta

**Köýtendagin piirikunta** () on hallintoalue Lebapin maakunnassa Turkmenistanissa. Sen keskus on Köýtendagin kaupunki. Vuoden 2022 väestönlaskennan mukaan piirikunnassa oli 199&nbsp;820 asukasta.

Hallintoalueen nimenä oli vuoteen 1999 sakka Çarşaňňyn piirikunta. Se sijaitsee Amudarjan laaksossa ja Köýtendagvuorten reuna-aluella Turkmenistanin itäisimmässä osassa Uzbekistanin ja Afganistanin rajalla. Piirikuntaan kuuluvat Köýtendagin ja Magdanlyn kaupungit, Garlykin, Gurşun magdan känin, Kelifin ja Mukryn taajamat sekä Akgumolamin, Çärjewin, Garahowuzin, Garnasin, Garrygalan, Köýtenin, Megejikin, Tersin ja Zarpçyn kyläneuvostot (*geňeşlik*). Dostlukin kaupunki, Amyderýan ja Kerkiçin taajamat sekä Burguçyn, Daşrabatin, Türkmenistanin ja Ýalkymin kyläneuvostot siirrettiin vuonna 2025 uudelleen perustettuun Döwletlin piirikuntaan. Uzbekit muodostivat vuoden 1995 väestönlaskennan mukaan yli kolme neljäsosaa piirikunnan asukkaista.

Seudun pääelinkeinot ovat puuvillan ja viljan viljely sekä karjanhoito. Köýtendagin kaupungissa on puuvilla- ja elintarviketeollisuutta, Magdanlyssa rikkikaivos ja Garlykissa kaliumsuolaesiintymä. Piirikunnassa sijaitsee Köýtendagin luonnonpuisto.

## Lähteet
Metro Boomin

**Leland Tyler Wayne** (s. 16. syyskuuta 1993), taiteilijanimeltään **Metro Boomin**, on yhdysvaltalainen musiikkituottaja ja lauluntekijä. Waynen tuotanto yhdistää usein syntetisaattoria ja 808-rumpukoneen bassoa melodisiin ja elokuvallisiin kappaleisiin. Häntä on mediassa nimetty usein yhtenä nykyaikaisen hip hopin ja trapin vaikutusvaltaisimmista tuottajista. Hän on tehnyt yhteistyötä lukuisten artistien kanssa, kuten Futuren, Draken, Post Malonen, 21 Savagen, Travis Scottin ja The Weekndin kanssa.

Wayne aloitti tuottamisen ja räppäämisen teini-ikäisenä, mutta päätti lopulta keskittyä vain tuottamiseen. Hän otti yhteyttä eri artisteihin sosiaalisen median kautta ja matkusti usein edestakaisin St. Louisista Atlantaan työskennelläkseen muun muassa OJ da Juicemanin ja myöhemmin Gucci Manen ja Futuren kanssa. Hänet hyväksyttiin Morehouse Collegeen, mutta keskeytti opinnot keskittyäkseen täysipäiväisesti musiikkiuraansa.

## Diskografia
### Studioalbumit
* *[[Not All Heroes Wear Capes]]* (2018)
* *[[Heroes & Villains]]* (2022)
* *Metro Boomin Presents Spider-Man: Across the Spider-Verse* (2023)

### Yhteistyöalbumit
* *Perfect Timing* (yhdessä Navin kanssa) (2017)

* *Without Warning* (yhdessä 21 Savagen ja Offsetin kanssa) (2017)

* *Double or Nothing* (yhdessä Big Seanin kanssa) (2017)

* *Savage Mode II* (yhdessä 21 Savagen kanssa) (2020)

* *We Don't Trust You* (yhdessä Futuren kanssa) (2024)

* *We Still Don't Trust You* (yhdessä Futuren kanssa) (2024)

* *God Doesn't Like Ugly* (yhdessä Jidin kanssa) (TBA)

## Lähteet

## Aiheesta muualla
Kurd Laßwitz

**Kurd Laßwitz** (1848–1910) oli saksalainen tieteilijä ja kirjailija. Hän opiskeli Breslaussa ja Berliinissä matematiikkaa, fysiikkaa ja filosofiaa. Hän oli vuodesta 1876 matematiikan opettajana Gothassa. Hän julkaisi filosofisia teoksia, kuten *Geschichte der Atomistik* (1890) ja *G. Th. Fechner* (1896), sekä kaunokirjallisia teoksia, muun muassa satuja, joissa hän esittelee uusia luonnontieteellisiä keksintöjä, esimerkiksi *Seifenblasen* (1890).

Laßwitzin nimeä kantaa alun perin saksankieliselle tieteiskirjallisuudelle myönnettävä Kurd Laßwitz -palkinto, jossa on nykyisin myös vieraskielisen kirjallisuuden sarja.

## Suomennettu tuotanto
* Aivopeli – tekniikan voittokulku. Teoksessa *Aivopeli: autonomian ajan tieteiskirjallisuutta*. Toimittaneet Jari Koponen & Vesa Sisättö, suomentajat Susanna Paarma, Ben Roimola. Helsinki : Avain, 2011 
* Maailmankaikkeuden kirjasto (Die Universalbibliothek. 1901). Julkaisussa *[[Portti (lehti)|Portti]]* 2017 : 2, s. 87–94 (julkaisussa myös kirjoitus: Jyrki Iivonen, Saksankielisen tieteiskirjallisuuden isä.)

## Lähteet

## Aiheesta muualla
Savimäe oja (Põlva)

**Savimäe oja** on Viron Põlvamaalla Räpinassa ja Põlvassa virtaava  pitkä Lutsu jõen sivu-uoma.

Tämä oja on eri kuin Tartossa sijaitseva Savimäe oja, taikka Otepäässä ja Põhja-Sakalassa sijaitsevat ojat nimeltään Savimäe kraav.

## Joen kulku
Savimäe ojan alkumetrit sijaitsevat Meelvan luonnonsuojelualueen () itäreunalla ja oja seuraa siellä suomaan ja peltomaan välistä reunaa Mägiotsan kylässä. Suojelualueella tavataan muun muassa harvinainen oikoputki (). Suojeltuja suuria lintuja ovat esimerkiksi kalasääski, merikotka, laulujoutsen, kurki ja kalalokki . Savimäe oja osallistuu siellä peltomaiden kuivattamiseen ja seuraa suonreunaa kohti pohjoista. Pääojaan yhtyy koko ajan pelloilta tai suolta tulevia kuivatusojia. Savimäe oja on, samoin kuin sivuojatkin, varsin suoraksi kaivettu johto-oja. Se alittaa puolivälissä Rasinan ja Räpinan välisen maantien ja alkaa kaaramaan luoteeseen väistäessään pohjoisessa sijaitsevaa Esäkeste soota. Suon pohjoispuolella ja ojan eteläpuolella sijaitsee pieni Savimäen kylä. Oja kaartaa sen ohi laskien pian Arojärveen ja järvestä on enää  Lutsu jõelle, johon oja yhtyy Rasinan kylän pohjoispuolella. Yhtymäkohta sijaitsee  Lutsu jõen suistosta. Suistossa Lutsu jõgi yhtyy Ahja jõgeen .

## Valuma-alue
Savimäe oja sijaitsee Narvanjoen vesistöalueen Emajoen valuma-alueella, jonka Ahja jõen valuma-alueen Lutsu jõen valuma-alueeseen se kuuluu. Ojan valuma-alueen pinta-ala on . Valuma-alueen suurin järvi on Arojärv  ja muut vesistöt ovat pieniä lampia tai Määrästü soon suolampia.

## Huomautukset

## Lähteet
Kerkin piirikunta

**Kerkin piirikunta** () on hallintoalue Lebapin maakunnassa Turkmenistanissa. Sen keskus on Kerkin kaupunki. Vuoden 2022 väestönlaskennan mukaan piirikunnassa oli 132&nbsp;562 asukasta.

Hallintoalueen nimenä oli Atamyratin piirikunta vuosina 1999–2017. Se sijaitsee Amudarjan vasemmalla rannalla. Piirikuntaan kuuluvat Kerkin kaupunki, Astanababan, Başsakan, Garamätnyýazin ja Garaşsyzlygyň 15 ýyly adyndakyn taajamat sekä Çekirin, Daşlykin, Guwakin, Gyzylaýakin ja Hatapin kyläneuvostot (*geňeşlik*). Kyliä on yhteensä 29. Kaupunkiväestön osuus on 38,4 prosenttia.

Kerkiin johtaa maakunnan pääkaupungista Türkmenabatista maantie ja rautatie, jotka jatkuvat Afganistaniin ja Amudarjan yli Köýtendagiin ja Uzbekistaniin. Amudarjasta saa alkunsa Karakumin kanava, jonka yhteyteen on rakennettu Zeýitin tekojärvi. Piirikunnan maatalous on keskittynyt puuvillan, viljan ja vihannesten viljelyyn sekä karjanhoitoon. Kerkissä on puuvilla- ja elintarviketeollisuutta. Nähtävyyksiin kuuluvat Astanababan mausoleumit.

## Lähteet
Yli-Kieri

**Yli-Kieri** eli **Ylikieri** on noin 100 ihmisen maalaiskylä Raumalla, entisen Lapin kunnan alueella. Se sijaitsee Kauklaistenjärven länsirannalla ja suoksi kuivatetun Kirvelänjärven itäpuolella. Yli-Kierin postinumeroalue on 27220, johon kuuluu myös muun muassa Ala-Kierin ja Kullanperän kylät. Alue on kooltaan 51,98 km². Sen väkiluku on 629 (2013), joista 333 (52,94 %) ovat miehiä ja 296 (47,06 %) naisia. Kotitalouksia oli 254 kappaletta. Yhden asukkaan vuosittaiset mediaanitulot ovat 21 761 € (2012).

## Historia
Yli-Kieri muodosti ennen 1500-luvun alkua Ala-Kierin kanssa kylän nimeltä Keerenjoki. Sen jälkeen Yli-Kieri, Ala-Kieri, Kauklainen, Kullanperä ja Murtamo muodostivat yhden jakokunnan, johon kuului 1700-luvun loppuun mennessä enää Yli-Kieri ja Kullanperä.

Vuoden 1540 maakirjan mukaan Yli-Kierissä oli viisi taloa ja yksi ulkokyläläisen omistama tila. Vuonna 1585 näistä kuudesta tontista kolme oli merkitty autioiksi. Vuoden 1686 maakirjassa kylässä oli neljä taloa, joista yksi oli autio.

Yli-Kierin vanhimmat edelleen asutetut tontit ovat Seikkulan tila ja Kylä-Impolan tila.

## Lähteet
Adam Elsheimer

**Adam Elsheimer** (1578 Frankfurt am Main – 1620) oli saksalainen taidemaalari. Hän oli Philipp Uffenbachin oppilas. 

Elsheimer työskenteli noin vuodesta 1600 kuolemaansa saakka Roomassa, jossa kehitti itseään tutkimalla italialaisia mestareita. Häntä on arvostettu aikansa taitavimpana saksalaisena taidemaalarina. Hän maalasi jonkin verran sisäkuvia mutta myös ulkomuistista Rooman lähistöltä pieniä maisemia, joihin hän asetti raamatullisia tai antiikin tarujen henkilöitä.

Näiden miniatyyrikokoisten, usein kuparilevylle ja sametinpehmeällä hehkuvalla värillä maalattujen kuvien ainutlaatuinen merkitys perustuu siihen taitoon, jolla Elsheimer sommitteli maiseman ja henkilöt yhtenäiseksi kokonaisuudeksi, ja erityisesti siihen omintakeisuuteen, jolla hän esitti valaistusta kuvatessaan vuorokauden eri hetkiä, varsinkin yötunnelmia kuutamon, tulen tai soihdun valossa. Juuri valohämyn käsittelyllään hän vaikutti hollantilaisten oppilaidensa Jacob Isaacsz van Swanenburghin ja Pieter Lastmanin kautta Rembrandtiin.

Elsheimerin mieliaiheita olivat esimerkiksi *Pako Egyptiin*, jota hän käsitteli useissa maalauksissaan sekä päivävalaistuksessa että kuunvalossa, *Johannes Kastajan saarna*, *Emmauksen tiellä* ja sisäkuvana *Jupiter ja Mercurius Filemonin ja Bauciksen luona*. Elsheimerin piirustuksia ja etsauksia on säilynyt, ja hänen töitään on monissa saksalaisissa museoissa sekä Firenzessä.

## Maalauksia

'The Flight into Egypt', oil on silvered copper painting by Adam Elsheimer.jpg|*Pako Egyptiin*
Adam Elsheimer - Die Flucht nach Ägypten (Alte Pinakothek).jpg|*Pako Egyptiin*
Adam Elsheimer (Umkreis) - Predigt Johannes des Täufers (Alte Pinakothek).jpg|*Johannes Kastajan saarna*
Adam Elsheimer - Jupiter und Merkur bei Philemon und Baucis.jpg|*Jupiter ja Mercurius Filemonin ja Bauciksen luona*


## Lähteet

## Aiheesta muualla
Jalen Coker

**Jalen Coker** (s. 30. lokakuuta 2001) on yhdysvaltalainen amerikkalaisen jalkapallon pelaaja. Hänen pelipaikkansa on laitahyökkääjä. Coker edustaa NFL-joukkue Carolina Panthersia. Ennen NFL-uraansa hän edusti College of the Holy Cross-yliopiston joukkuetta. Hän on varaamaton pelaaja. 

Toukokuussa 2024 Coker teki sopimuksen Panthersin kanssa.

Coker on pelannut 22 NFL:n runkosarjan ottelua. Näissä otteluissa hänellä on 65 kiinniottoa, 872 kiinniotoilla edettyä jaardia ja viisi kiinniotoilla tehtyä touchdownia. Hän on rähmännyt pallon yhden kerran. Hän on heittänyt yhden onnistuneen heiton. Tällä heitolla hänellä on 19 heitettyä jaardia. Coker on pelannut yhden NFL:n pudotuspelien ottelun. Tässä ottelussa hänellä on yhdeksän kiinniottoa, 134 kiinniotoilla edettyä jaardia ja yksi kiinniotolla tehty touchdown. 

## Huomautukset

## Lähteet
Kari Rajala

**Kari Rajala** (s. 20. heinäkuuta 1976 Espoo) on suomalainen entinen jääkiekkopuolustaja. Hän pelasi koko pääsarjauransa SM-liigajoukkue Helsingin IFK:ssa, jossa Rajala pelasi 223 runkosarjaottelua tehopistein 11+7=18 ja 27 pudotuspeliottelua ilman tehopisteitä. Hän voitti Suomen-mestaruuden vuonna 1998 ja SM-hopeaa vuonna 1999. Rajala pelasi HIFK:ssa myös 17 EHL-ottelua tehopistein 1+2=3. Hän laukoi oikealta.

## Ura
### Seuraura
Rajala pelasi myöhemmät juniorivuotensa Helsingin IFK:ssa, jossa hän pelasi kaksi ensimmäistä SM-liigaotteluaan kaudella 1995–1996. Rajala pelasi kauden aikana myös yhden ottelun I-divisioonajoukkue Pitäjänmäen Tarmon vahvuudessa. Kaudella 1996–1997 hän pelasi HIFK:n SM-liigajoukkueessa 22 runkosarjaottelua ilman tehopisteitä. Rajala pelasi myös yhdeksän ottelua PiTassa tehopistein 1+1=2. Kauden 1997–1998 hän pelasi kokonaan HIFK:ssa, jossa Rajala pelasi 42 runkosarjaottelua tehden kaksi maalia ja viisi pudotuspeliottelua ilman tehopisteitä. Hän voitti kauden päätteeksi Suomen-mestaruuden.

Kaudella 1998–1999 Rajala voitti SM-hopeaa. Hän edusti HIFK:ta myös EHL:ssä, kuten myös kaudella 1999–2000. Kausi 2001–2002 Rajalalla osoittautui vaikeaksi solisluumurtuman vuoksi ja hän pelasi vain 23 runkosarjaottelua. Rajalan ura päättyi kauden jälkeen vain 25-vuotiaana.

### Maajoukkueura
Rajala valittiin kerran Suomen A-maajoukkueeseen.

## Yksityiselämä
Rajalan isä Timo on liikemies ja tunnettu Pohjolan Voiman pitkäaikaisena toimitusjohtajana. Hän toimi myös SM-liigan puheenjohtajana vuosina 2003–2012.

## Tilastot

## Lähteet
*
*
*

### Viitteet
Döwletlin piirikunta

**Döwletlin piirikunta** () on hallintoalue Lebapin maakunnassa Turkmenistanissa. Sen keskus on Döwletlin taajama. Piirikunnan pinta-ala on 4&nbsp;043,16 neliökilometriä.

Döwletlin piirikunta perustettiin vuonna 2007 Amudarjan oikeanpuoleisen rannan Ýylanagyzin ja Tallymerjen keinokastelluille uudismaille. Uzbekistanin rajalla sijaitseva alue oli aikaisemmin Sandyklyn aavikkoa. Vuonna 2017 Döwletliin liitettiin Amudarjan rantavyöhykkeen käsittänyt Beýik Türkmenbaşyn piirikunta. 

Döwletlin piirikunta lakkautettiin vuonna 2022, ja sen alue liitettiin Hojambazin ja Köýtendagin piirikuntiin. Se perustettiin uudelleen vuonna 2025. Piirikuntaan kuuluvat Dostlukin kaupunki, Amyderýan, Döwletlin ja Kerkiçin taajamat sekä Berkararlykin, Burguçyn, Daşrabatin, Hojahaýranin, Pagtaçyn, Tallymerjenin, Türkmenistanin, Täzedurmuşin ja Ýalkymin kyläneuvostot (*geňeşlik*).

Piirikunnan kautta kulkevat Qarshin, Termizin ja Kerkin välinen rautatie sekä Qarshiin johtava kastelukanava. Sen pääelinkeinot ovat puuvillan ja viljan viljely, lampaanhoito ja maakaasun tuotanto. Tallymerjenissa toimii karakullampaiden siittola.

## Lähteet
Ottawa Charge

**Ottawa Charge** on kanadalainen ammattilaisjääkiekkoseura. Seura pelaa PWHL-sarjassa.

## Historia
Ottawa Charge on yksi Professional Women’s Hockey Leaguen kuudesta alkuperäisseurasta. Seura on perustettu vuonna 2023. Kaudella 2024 Charge sijoittui runkosarjan viidenneksi 32 pisteellä. Kaudella 2024-25 Charge saavutti runkosarjan kolmannen sijan 44 pisteellä. Pudotuspelien semifinaaleissa Charge voitti Montréal Victoiren otteluvoitoin 3-1 ja finaaleissa hävisi Minnesota Frostille otteluvoitoin 1-3. 

Vuoden 2024 PWHL-draftissa Charge hankki suomalaispuolustaja Ronja Savolaisen seuran historian ensimmäisenä suomalaisena. Vuonna 2025 seura varasi koko sarjan ensimmäisen suomalaismaalivahdin Sanni Aholan.

## Lähteet
Derick Hall

**Derick Hall** (s. 19. maaliskuuta 2001 Gulfport, Missouri, Yhdysvallat) on yhdysvaltalainen amerikkalaisen jalkapallon pelaaja. Hänen pelipaikkansa on tukimies. Hall edustaa NFL-joukkue Seattle Seahawksia. Ennen NFL-uraansa hän edusti Auburnin yliopiston joukkuetta. Seahawks varasi hänet toisella kierroksella 37. varausvuorolla .

Kesäkuussa 2023 Hall teki sopimuksen Seahawksin kanssa.

Hall on pelannut 48 NFL:n runkosarjan ottelua. Näissä otteluissa hänellä on yhteensä 105 taklausta, kymmenen pelinrakentajan säkitystä, 38 iskua pelinrakentajaan, kaksi aiheutettua rähmäystä, yksi rähmäyksen palautus, yksi rähmäyksen palautuksella tehty touchdown ja kolme puolustettua heittoa. Hall on pelannut kaksi NFL:n pudotuspelien ottelua. Näissä otteluissa hänellä on yhteensä kolme taklausta. 

## Huomautukset

## Lähteet
Maan aikatasausrata

**Aikatasausrata** eli **geosynkroninen kiertorata** () on Maan pinnan yläpuolella sijaitseva kiertorata, jonka kiertoaika on yksi tähtivuorokausi eli noin 23 tuntia, 56 minuuttia ja 4,1 sekuntia.

Aikatasausradasta käytetään lyhennettä **GEO** (), mutta samaa lyhennettä käytetään joskus myös geostationaarisesta radasta.

## Tyypit
### Ellipsin muotoinen aikatasausrata
Jos aikatasausrata on kalteva tai elliptinen, satelliitti piirtää maanpinnalle katsottuna analemma-muotoisen radan. Tällaisia ratoja käytetään esimerkiksi erikoistarkoituksissa, joissa halutaan pitkä näkyvyysaika tietyille leveysasteille.

Tunnettu esimerkki elliptisestä aikatasausradasta on Tundra-rata, jota käytetään korkeiden leveysasteiden alueiden kattamiseen.

### Ympyrän muotoinen aikatasausrata
Ympyrän muotoiset aikatasausradat sijaitsevat noin 35&nbsp;786 kilometrin päässä Maan pinnan yläpuolella. Toisin sanottuna eksentrisyys on nolla.

Vuonna 1984 tohtori Robert Forward esitti version geostationaarisesta radasta, jossa satelliitti lentää noin 50 km pohjoiseen tai etelään ekvaattorin päällä. Tämä mahdollistaa paljon suuremman määrän tietoliikennesatelliitteja. Se onko tällainen rata stabiili häiriöiden, muun muassa aurinkotuulen, vaikuttaessa satelliittiin, on selvitelty vuonna 2010, mutta satelliitteja ei ole laukaistu tällaisille radoille. Sama yliopisto, University of Strathclyde's Advanced Space Concepts Laboratory, on pohtinut pohjois- ja etelänavan päällä pysyviä satelliittien kiertoratoja.

### Paikkatasausrata

Päiväntasaajan yläpuolella kulkevaa ympyränmuotoista aikatasausrataa kutsutaan *geostationaariseksi kiertoradaksi* eli *paikkatasausradaksi*. Geostarionaarisen kiertoradan ratatason kaltevuus on likimain nolla, jolloin sitä pitkin kiertävä satelliitti pysyy saman maantieteellisen, päiväntajaajalla olevan paikan yläpuolella. Käytännössä satelliittien radoissa esiintyy pieniä epäsäännöllisyyksiä ja satelliitit piirtävät taivaalle pientä kahdeksikkoa, jonka korkeus (asteina) on sama kuin inklinaatio.

Useimmat tietoliikennesatelliitit ja useat sääsatelliitit toimivat geostationaarisella radalla. Tällaisten satelliitin peittoalue ulottuu pohjois–eteläsuunnassa noin 75 leveyspiireille, joiden välinen alue voidaan peittää maailmanlaajuisesti minimissään kolmella geostationaarisella radalla kulkevalla satelliitilla. Tämän englantilainen Arthur Clarke toi esille 1945 julkaistussa *Wireless World* -lehdessä. Slovenialainen Herman Potočnik oli kehittänyt matemaattisen teorian geostationaarisesta kiertoradasta vuoteen 1929 mennessä.

Pääosa geostationaarisen radan tietoliikennesatelliiteista välittää puheluita ym. signaalia tai televisio-ohjelmia joko valtamerien yli tai alueellisesti. Esimerkiksi Suomelle geostationaariset satelliitit ovat hankalia, koska vastaanottimen antenni on suunnattava kohti satelliittia maan pinnan suhteen liki horisontaalisesti, jolloin muun muassa maasto, puut jne. rajoittavat sen sijoittamista.

## Lähteet
Gösta Stevens

**Gösta Stevens** (oik. **Gustaf Eugén Nilsson**; 1. helmikuuta 1897 Tukholma – 24. syyskuuta 1964 Tukholma) oli ruotsalainen elokuvaohjaaja ja käsikirjoittaja. Stevens käsikirjoitti noin viisikymmentä elokuvaa ja ohjasi kuusi. Lisäksi hän kirjoitti revyitä ja sanoitti iskelmiä. Stevens teki yhteistyössä muun muassa Karl Ewertin ja Ernst Rolfin kanssa.
## Käsikirjoituksia
* *[[Naisen kasvot (vuoden 1938 elokuva)|Naisen kasvot]]* (1938)
* *[[Kyökin puolella]]* (1940)
## Lähteet

## Aiheesta muualla
Petra Nielsen

**Petra Magdalena Nielsen** (synt. *Inczédy-Gombos*; s. 1. helmikuuta 1965 Tukholma) on ruotsalainen näyttelijä, laulaja ja tanssija. Hän löi läpi Tukholman Chinateaternissa 1990-luvun alussa ja on esiintynyt myös esimerkiksi Oscarsteaternissa ja Göteborgin oopperassa. Nielsen on näytellyt lisäksi televisiossa ja muutamissa elokuvissa, erityisesti hänet tunnetaan roolistaan rikoskomisario Anna Holtina. Hänen äitinsä oli näyttelijä Monica Nielsen.
## Rooleja
* ** (1994) – Eva
* *[[Pakkasveri]]* (2006) – Annika
## Lähteet

## Aiheesta muualla
Çärjewin piirikunta

**Çärjewin piirikunta** () on hallintoalue Lebapin maakunnassa Turkmenistanissa. Sen keskus on Çärjewin taajama. Vuoden 2022 väestönlaskennan mukaan piirikunnassa oli 233&nbsp;699 asukasta.

Hallintoalueen nimenä oli vuosina 2001–2017 Serdarabatin piirikunta. Vuonna 2022 siihen liitettiin Farapin piirikunta, joka perustettiin uudelleen vuonna 2025. Türkmenabatin kaupungin ympäristön käsittävään piirikuntaan kuuluvat nykyään Çärjewin, Hojagalan ja Kiştiwanin taajamat sekä Amyderýan, Balta Myradowin, Bereketin, Boýrabapin, Hojailin, Kölarykin, Nobat Gutlyýewin, Sarykbalan ja Zergärin kyläneuvostot (*geňeşlik*).

Piirikunnan läpi kulkevat Maryn, Türkmenabatin ja Daşoguzin väliset maantiet ja rautatiet. Tärkeimmät elinkeinot ovat puuvillan, viljan, vihannesten ja melonien viljely, karjanhoito ja silkinviljely. Alueella sijaitsee Repetekin luonnonpuisto.

## Lähteet
Lauritz Falk

**Lauritz Meyer de Chezaulx Falk** (15. marraskuuta 1909 Bryssel – 1. helmikuuta 1990 Tukholma) oli ruotsalais-norjalainen näyttelijä ja elokuvaohjaaja. Hän teki ensiesiintymisensä Elin Wägnerin kirjaan perustuvassa elokuvassa *Norrtullsligan* vuonna 1923, ja opiskeli sen jälkeen näyttelemistä muun muassa Oslon taideakatemiassa ja Pariisin École des Beaux-Artsissa, kunnes asettui Norjaan, missä hän näytteli Kansallisteatterissa. Toisen maailmansodan aikaisen saksalaismiehityksen aikana hän oli vastarintaliikkeen jäsen ja pakeni vuonna 1942 takaisin Ruotsiin, missä hän vuonna 1944 julkaisi esikoisohjauksensa *Lev farligt*. Hän myös käsikirjoitti sen ja näytteli pääosaa. Myöhemmin Falk työskenteli pitkään Dramatenissa.

Falk oli kahdesti naimisissa, ensin näyttelijä Vibeke Falkin ja myöhemmin laulaja Birgit Lennartssonin kanssa.

## Rooleja
* *[[Helmiäinen (elokuva)|Helmiäinen]]* (1961) – tohtori Schötter
* *[[Öiset leikit]]* (1966) – Bruno

## Lähteet

## Aiheesta muualla
Don’t You (Forget About Me)

**Don't You (Forget About Me)** on skotlantilaisen Simple Minds -rockyhtyeen single vuodelta 1985. Se tehtiin yhdysvaltalaista draamakomediaelokuvaa *[[Breakfast Club|Breakfast Clubia]]* varten; kappale soi elokuvan alku- ja lopputeksteissä. Singlen sävelsivät ja sanoittivat tuottaja Keith Forsey sekä kitaristi Steve Schiff.

Single on Simple Mindsin ylivoimaisesti suosituin kappale. Se nousi hieman julkaisunsa jälkeen Yhdysvaltain Billboard Hot 100 -listalla 1. sijalle ja pysyi siellä viikon. Kappaleella on Spotifyssa  toistoa ja Youtubessa  näyttökertaa (30. tammikuuta 2026). Simple Mindsin lokakuussa 1985 julkaisema studioalbumi *[[Once Upon a Time]]* oli suuri menestys ”Don't You (Forget About Me)”:n tuoman suosion vuoksi.

## Työstö
Keith Forsey ja Steve Schiff sävelsivät ja sanoittivat kappaleen vuonna 1984 tulevaa *Breakfast Club* -elokuvaa varten. Forsey teki kappaleesta ensin demoversion, jonka jälkeen hän pyysi Simple Mindsia toteuttamaan sen. Yhtyeen laulaja Jim Kerr sanoi heidän tekevän mieluummin itse omat laulunsa ja kieltäytyi, jonka jälkeen kappaletta tarjottiin muun muassa Billy Idolille, Annie Lennoxille ja Bryan Ferrylle, joista kukaan ei suostunut esittämään sitä.

Forsey pyysi uudestaan Simple Mindsia esittämään kappaleen, mutta he kieltäytyivät taas. Hän järjesti kokouksen itsensä, Simple Mindsin ja *Breakfast Clubin* ohjaajan John Hughesin kesken. Vasta tällöin yhtye suostui äänittämään kappaleen. Laulun sanat oli tehty valmiiksi, mutta Jim Kerr halusi sille erikoisemman lopetuksen. Hän ajatteli asiaa ja päätyi vain toistamaan sanat ”la la la”. Single äänitettiin marraskuussa 1984.

”Don't You (Forget About Me)” julkaistiin 20. helmikuuta 1985.

## Kokoonpano

* Jim Kerr – laulu
* Charlie Burchill – kitara, koskettimet
* Derek Forbes – basso
* Mel Gaynor – rummut, lyömäsoittimet
* Michael MacNeil – koskettimet

## Lähteet
Farapin piirikunta

**Farapin piirikunta** () on hallintoalue Lebapin maakunnassa Turkmenistanissa. Sen keskus on Farapin kaupunki. Piirikunnan pinta-ala on 3&nbsp;964,47 neliökilometriä.

Amudarjan oikeanpuoleisella rannalla sijaitseva Farapin piirikunta lakkautettiin vuonna 2022, ja sen alue liitettiin Çärjewin piirikuntaan. Se perustettiin uudelleen vuonna 2025. Piirikuntaan kuuluvat Farapin kaupunki, Jeýhunin taajama sekä Bitikin, Garamyşin, Hanoban, Hojakenepsin, Jendin, Kyraçin ja Ostyn kyläneuvostot (*geňeşlik*).

Farapin kautta kulkee Türkmenabatin ja Buharan välinen maantie ja rautatie. Uzbekistanin rajalla on Farapin raja-asema. Piirikunnan läpi kulkee myös Amudarjan–Buharan kanava. Tärkeimmät elinkeinot ovat puuvillan ja viljan viljely, silkinviljely ja karjanhoito. Farapin kaupungissa toimii puuvillanpuhdistuslaitos ja maatalouskoneiden korjauspaja. Lähistöllä sijaitsee Farapin maakaasukenttä.

## Lähteet
Tervon kunnanvaltuusto

**Tervon kunnanvaltuusto** on Pohjois-Savon maakunnassa sijaitsevan Tervon kunnan ylin päättävä elin, jonka jäsenet eli valtuutetut valitaan kuntavaaleissa neljän vuoden välein. Vuodesta 2005 lähtien kunnanvaltuustossa on ollut 17 paikkaa, joista kymmenen on keskustan hallussa valtuustokaudella 2025–2029.

Kunnanvaltuuston puheenjohtaja toimikaudella 2025–2027 on Kaija Tarvainen (kesk.), ensimmäisenä varapuheenjohtajana toimii Sami Huuskonen (kesk.) ja toisena Juha Hämäläinen (kok.).

## Koostumus vaaleittain
Vuoden 1984 kunnallisvaaleista lähtien keskusta on saanut Tervossa vähintään puolet kunnan äänissä kuntavaaleissa. Korkeimmillaan puolueen kannatus on ollut 69,9 prosenttia vuonna 2004.

Ehdokkaita asettaneet mutta ilman valtuutettuja Tervossa jääneet ovat vihreät vuoden 2012 kuntavaaleissa, kristillisdemokraatit vuosien 1984 ja 1988 vaaleissa sekä Liberaalinen Kansanpuolue vuoden 1980 kunnallisvaaleissa.

## Valtuutetut
### Kausi 2025–2029
Vuoden 2025 kuntavaaleissa Tervossa ehdokkaita oli 30, joista 17 valittiin valtuustoon. Verrattuna edellisiin kuntavaaleihin perussuomalaiset hävisivät kaksi valtuustopaikkaa kun puolestaan sosiaalidemokraatit saivat kaksi lisäpaikkaa. Perussuomalaisten kannatus laski noin kahdeksan prosenttiyksikköä kun SDP:n kannatus nousi saman verran. Muilla puolueilla paikoissa ei tapahtunut muutoksia. Keskustan kannatus nousi noin kolme prosenttiyksikköä, kristillisdemokraateilla laskua oli suunnilleen saman verran. Valitun valtuuston keski-ikä on 45,9 vuotta.

Tervon kunnanvaltuustoon valittiin vaaleissa seuraavat jäsenet kaudelle 2025–2029:

## Lähteet
*
*
*
*
*
*
*

### Viitteet
Bildjournalen

**Bildjournalen** oli ruotsalainen vuosina 1954–1969 ilmestynyt nuorisolle suunnattu viikkolehti, joka keskittyi erityisesti popmusiikkiin ja teini-idoleihin. Lehteä julkaisi Åhlén & Åkerlund Förlag.

## Lähteet
Thomasville (Georgia)

**Thomasville** on kaupunki Yhdysvaltojen Georgian osavaltiossa Thomasin piirikunnassa. Kaupunki on piirikunnan hallinnollinen keskus. Vuonna 2020 Thomasvillen asukasluku oli 18&nbsp;874.

## Maantiede

Thomasville sijaitsee Yhdysvaltojen Georgian osavaltion lounaisosassa Thomasin piirikunnassa osavaltion niin sanotulla wiregrass-alueella.

## Historia
Nykyisen Thomasvillen alueen alkuperäisasukkaita eli intiaaneja olivat apalacheet ja creekit. Espanjalaisen Hernando de Soton retkikunta kulki alueen läpi vuosina 1539–1540. Yhdysvaltain itsenäisyyssodan jälkeen alueesta tuli osa itsenäisiä Yhdysvaltoja, mutta aluetta hallitsivat vielä creekit. Creekit menettivät maansa Creek-sodan yhteydessä Fort Jacksonin sopimuksella vuonna 1814. Heidän entisille mailleen muutti siirtolaisia ja vuodesta 1818 seudulle alettiin perustamaan piirikuntia. Thomasin piirikunta ja sen keskus Thomasville perustettiin vuonna 1826. Nimensä molemmat saivat vuoden 1812 sodan veteraani ja georgialaispoliitikko kenraali Jett Thomasin mukaan. Paikkakunta kasvoi ympäröivän puuvilla-alueen keskuksena. Asukkaat olivat mustia orjia ja valkoisia viljelijöitä. Yhteiskuntaa hallitsi pieni valkoisten plantaasinomistajien luokka. Vuonna 1858 kaupunki sai edelleen toimivan oikeustalonsa. Vuonna 1861 rakennettiin kaupungin Savannahiin yhdistänyt rautatie.

Yhdysvaltain sisällissodan puhjettua Thomasville oli osa Konfederaation Georgiaa. Se säästyi sisällissodan taisteluilta ja paikalle tuli pakolaisia. Jonkin aikaa kaupungissa toimi sotavankileiri. Unionin joukot valtasivat Thomasvillen 9. toukokuuta 1865. Sodan jälkeen alkoi etelän jälleenrakennus, jota Thomasvillessä helpotti seudun säästyminen taisteluilta. 1880-luvulta lähtien monet pohjoisen varakkaat asukkaat ostivat tai rakennuttivat asuntoja Thomasvilleen, josta tuli matkailukohde. Paikalla käytiin kausittain metsästämässä ja kalastamassa. Paikka on edelleen laajemman seudun käsittävän metsästysalueen epävirallinen "pääkaupunki". Samalla vuosikymmenellä kaupunkiin perustettiin myös luksushotelleja ja majataloja. Myös metsäteollisuudesta tuli 1800-luvun loppupuoliskolla huomattava talouden ala.

## Väestö
Thomasvillen asukasluku oli Yhdysvaltojen vuoden 2020 väestönlaskennassa 18&nbsp;874. Vuonna 2010 vastaava lukema oli 18&nbsp;413. Vuonna 2020 asukkaista valkoisia oli 39,6&nbsp;%, mustia 53,5&nbsp;% ja latinoja 2,1&nbsp;%. 2,7&nbsp;% oli syntynyt ulkomailla. Kotitalouksien keskimääräiset vuotuiset ansiot 2020–2024 olivat 49&nbsp;673&nbsp;$ ja köyhyysrajan alapuolella eli 17,1&nbsp;% asukkaista.

## Lähteet
Nilsiän kaupunginvaltuusto

**Nilsiän kaupunginvaltuusto** oli Pohjois-Savon maakunnassa sijainneen Nilsiän kaupungin ylin päättävä elin, jonka jäsenet eli valtuutetut valittiin kuntavaaleissa neljän vuoden välein. Kaudella 2009–2012 kaupunginvaltuustossa oli 27 paikkaa, joista yksitoista oli keskustan hallussa. Valtuuston toiminta päättyi, kun Nilsiän kaupunki liitettiin Kuopioon 1. tammikuuta 2013.

Valtuuston nimi oli kunnan nimityksen mukaisesti aiemmin kunnanvaltuusto vuoteen 1998, jolloin Nilsiästä tuli kaupunki.

## Koostumus vaaleittain
Nilsiän suurin puolue keskusta sai 1976 vuodesta tarkasteltuna aina vähintään 40 prosentin kannatuksen kuntavaaleissa. Korkeimmillaan puolueen kannatus oli 1990-luvulla, tällöin kannatus ylsi 48,4 prosenttiin.

Toiseksi eniten ääniä kuntavaaleissa Nilsiässä oli perinteisesti saanut SKDL ja myöhemmin sen seuraajapuolue vasemmistoliitto. 2000-luvun alussa vasemmistoliiton kannatus oli noin 16 prosenttia. Vuoden 2004 kunnallisvaaleissa kokoomus nousi Nilsiässä toiseksi suurimmaksi puolueeksi saatuaan noin 18 prosentin kannatuksen.

Kristillisdemokraattien suosio kuntavaaleissa nousi Nilsiässä tasaisesti 1980-luvun lopulta lähtien vajaasta kahdesta prosentista noin neljääntoista prosenttiin.

## Valtuutetut
### Kausi 2009–2012
Vuoden 2008 kunnallisvaaleissa yhden paikan lisää sai Nilsiälle kristillisdemokraatit, ja vihreät nousi ensimmäisen ja ainoan kerran Nilsiän kaupunginvaltuustoon. Yhden paikan menettivät keskusta ja vasemmistoliitto.

Nilsiän viimeiseen kaupunginvaltuustoon valittiin vaaleissa seuraavat jäsenet:

## Lähteet
*
*
*
*
*
*
*

### Viitteet
László

**László** on muun muassa seuraavien henkilöiden sukunimi:

* András László (s. 1984), unkarilainen poliitikko ja europarlamentaarikko
* Andrew Laszlo (1926–2011), amerikanunkarilainen elokuvaaja
* Csaba László (s. 1964), romanianunkarilainen jalkapalloilija ja valmentaja
* Ervin László (s. 1932), unkarilainen tieteenfilosofi
* Fülöp László (1869–), unkarilainen taidemaalari
* Ken Laszlo, diskoartisti

;Kuvitteellisia László-nimisiä
* Victor Laszlo, tšekkoslovakialainen vapaustaistelija elokuvassa *[[Casablanca (elokuva)|Casablanca]]*

## Katso myös
* László (etunimi)
Fülöp László

**Fülöp László** (1869–1937) oli unkarilainen taidemaalari. Hän opiskeli Budapestissä Károly Lotzin, Münchenissä Alexander von Liezen-Mayerin ja Pariisissa Jules Joseph Lefebvren johdolla. Hän tuli tunnetuksi etupäässä muotokuvamaalarina.

## Muotokuvia

László Erzsébet királyné.jpg|[Itävallan keisarinna [Elisabet (Itävalta)|Elisabeth. 1899.
Portrait of Emperor Franz Joseph I of Austria (by Philip Alexius de Laszlo) – Hungarian National Museum.jpg|Keisari Frans Joosef I, 1899
Philip Alexius de Laszlo - Wilhelm II, Deutscher Kaiser, 1908.jpg|Keisari Vilhelm II, 1908
Philip Alexius de Laszlo - Auguste Viktoria, Deutsche Kaiserin, 1908.jpg|Keisarinna Augusta Viktoria, 1908.
Fülöp László - XIII. Leó pápa - 3206 - Hungarian National Gallery.jpg|Pavi Leo XIII
Philip Alexius de Laszlo - Duke of York, 1931.jpg|Albert, Yorkin herttua, myöhemmin Yrjö VI, 1931.
Philip Alexius de Laszlo - Duchess of York (nee Elizabeth Bowes-Lyon, later Queen Elizabeth the Queen Mother), 1925.jpg|Kuningataräiti Elisabet, 1925.
Laszlo - Lucy de László.jpg|Puoliso Lucy Madeleine de László (1915).


## Lähteet

## Aiheesta muualla
Stig Grybe

**Stig Rudolf Grybe** (18. heinäkuuta 1928 Tukholma – 1. helmikuuta 2017) oli ruotsalainen näyttelijä. Hänet tunnettiin erityisesti revyistä ja komedioista.
## Rooleja
* *[[Tuulihattu (elokuva)|Tuulihattu]]* (1974) – Enöga
* *[[Agaton Sax (elokuva)|Agaton Sax]]* (1976) – komisario Lispington
* *[[Saku Sammakko ja salainen disketti]]* (1991) – kuningas Käpy
## Lähteet

## Aiheesta muualla
Bahrainin edustajainhuone

**Bahrainin edustajainhuone** () on Bahrainin kaksikamarisen parlamentin alahuone. Se koostuu 40 jäsenestä, jotka valitaan vaaleilla neljän vuoden välein. Edustajainhuone perustettiin vuonna 2002, jolloin maassa siirryttiin muodollisesti parlamentaariseen monarkiaan. Käytännössä kuitenkin kuningashuone hallitsee politiikkaa; kuningas nimittää ylähuoneen, valitsee pääministerin ja voi veto-oikeudella estää minkä tahansa lain voimaantulon. Tärkeimmissä ministerinviroissa on kuningashuoneen jäseniä.

## Vaalitapa
Bahrainissa naisilla on äänioikeus ja oikeus asettua ehdolle vaaleissa. Ensimmäistä kertaa nainen valittiin kansanedustajaksi vuoden 2006 vaaleissa. Poliittiset puolueet on kielletty, ja myös opposition poliittisten järjestöjen toimintaa on huomattavasti rajoitettu.

Vaaleissa on käytössä kaksikierroksinen enemmistövaalitapa. Edustajainhuoneen jäsenten on oltava vähintään 30-vuotiaita. Äänioikeusikäraja on 20 vuotta. Äänestyspakkoa ei ole.

## Työskentely
Edustajainhuone säätää lakeja yhdessä kuninkaan valitseman ylähuoneen kanssa. Molempien huoneiden pitää hyväksyä lait ennen kuin ne tulevat voimaan. Mikäli ala- ja ylähuone ovat erimielisiä, järjestetään yhteinen istunto, jossa laista keskustellaan ja äänestetään.

Edustajainhuone voi antaa epäluottamuslauseen yksittäiselle ministerille. Kahden kolmasosan enemmistöllä se voi esittää pääministerin ja siten koko hallituksen erottamista, josta päättää kuningas.

Parlamentti käyttää rajoitettua budjettivaltaa. Se voi tehdä hallituksen talousarvioon muutosesityksiä, mutta niitä ei ole pakko hyväksyä.

## Lähteet
Latham

**Latham** on muun muassa seuraavien henkilöiden sukunimi:

* ”JC” Latham (s. 2003), yhdysvaltalainen amerikkalaisen jalkapallon pelaaja
* John Latham (1740–1837), englantilainen ornitologi, lääkäri ja kustantaja
* Milton Latham (1827–1882), yhdysvaltalainen poliitikko
* Robert Gordon Latham (1812–1888), englantilainen etnologi ja kielitieteilijä
* Samuel Latham Mitchill (1764–1831), yhdysvaltalainen lääkäri, luonnontieteilijä ja poliitikko.
O’Hara

**O’Hara** on muun muassa seuraavien henkilöiden sukunimi:

* Arthur O’Hara Wood (1890–1918), australialainen tennispelaaja
* Catherine O’Hara (1954–2026), kanadalais-yhdysvaltalainen näyttelijä, koomikko ja käsikirjoittaja
* Jamie O’Hara (s. 1986), englantilainen jalkapalloilija
* John O’Hara (1905–1970), yhdysaltalainen kirjailija ja toimittaja
* Kelley O’Hara (s. 1988), yhdysvaltalainen jalkapalloilija
* Maggie Blue O’Hara (s. 1975), kanadalainen näyttelijä
* Mary Margaret O’Hara, kanadalainen laulaja, lauluntekijä ja näyttelijä
* Maureen O’Hara (1920–2015), irlantilainen näyttelijä
* Shaun O’Hara (s. 1977), yhdysvaltalainen amerikkalaisen jalkapallon pelaaja
* Tom O’Hara (1942–2019), yhdysvaltalainen keskimatkojen juoksija.

## Kuvitteellisia henkilöitä

* Scarlett O’Hara, Margaret Mitchellin romaanissa *[[Tuulen viemää]]* ja siihen perustuvassa samannimisessä elokuvassa